


Jawahirat Fakir 
Peer Zulfiqar Naqshbandi db 


1. Sabar Aur Shukr Karne ValaJannati _ 
. Dil Kaise Saaf Hota He 

. Allah Ki Narazgi Ki Nishani 

. Nazar Aur Khabar Ka Raasta 

. Teen Zamane 

.I1m Aur Malumat Me Fark 

. AKal Ki Zakat 


. Maut Ke Baad insaan Ke Paach Hisse 


oO AN A MU fF WY NO 


. Bure Logo Ki Nishani 

10. Shaitan Ke Daav Se Bachne Ka Tarika 

11. Rehman Ka Basera 

12. Azmaish Ko Khush Dili Se Kubul 

Kijye 

In Majmoon-O Ko Urdu Kitab “Jawahirat Fakir” 
mese lipyantaran kiya he. 


Bismillahir Rahmannir Raheem 

1. Sabar Aur Shukr Karne Vala 
Jannati 

Biwi bahut khubsurat thi aur uska 
shauhar bahut hi badsurat shakal ka 
anokha, rang kala, kisi tarah zindagi guzar 
rahi thi, ek moke par shauhar ne biwi ki 
taraf dekha to muskuraya aur khush huva, 
ye dekh kar biwine kaha ham donojannati 
he, usne puchha ye aap ko kaise pata chala, 
biwi ne kaha jab aap mujhe dekhte he 
khush hote he shukar adaa karte he, aur 
jab me aap ko dekhti hu to sabar karti hu, 
shariat ka hukam he sabar karne vala bhi 
jannati aur shukar karne vala bhi jannati. 


2. Dil Kaise Saaf Hota He 

insaan jab tauba karta he to dil ki kaalak 
dur hoti he, dil ki andheri aur uski sakti 
dur hoti he, aur jab insaan Allah ke saamne 
sar rakh kar apne gunaho se sachchi pakki 
tauba karta he to Allah dil ko dho dete he, 
ek martaba hazrat ibrahim® ko vahi ki 
gayi ki apne dil ko dho liya karo, aap kehne 

laaghe aye Allah pani to vaha pohochta 
nahi, me usko kaise dhovu, farmaya ye dil 
pani se nahi, ye to mere saamne rone se 
dhula karta he, yani agar tu mere saamne 
apne gunaho ki maafi maangenga, aaziji 
karenga aur royenga, to in aasu-o ke girne 
se tere dil ko saaf kar diya jayenga. 


3. Allah Ki Narazgi Ki Nishani 

Allah kirahmat insaan ki taraf mutavajjeh 
hoti he uski pehli nishani ye he ki insaan 
ko apne aeib nazar aane shuru ho jate he, 
aur jab Allah naraz hote he to uski pehli 
nishani ye he ke apne aeib apni nazar se 
chhup jate he, isliye insaan apne upar 
nazar dale to apni kotahiya saamne hog’. 


4. Nazar Aur Khabar Ka Raasta 

Aaj ka insaan apni dekhi huvi chizo aur 
apne tajrubo par apni zindagi ki buniyad 
rakhta he, isko nazar ka raasta kehte he, 
jabki Allah ke hukmo par apni zindagi ki 
buniyad rakhne ko khabar ka raasta kehte 
he, jo nazar ke raaste par chalega vo 
khadde me gir jayenga, aur jo khabar ke 

raaste par chalega vo Allah ki jaat se mil 
jayenga, aaj ham nazar ke raaste par chalte 
he aur kehte he ki hame vohi Karna he jo 
hamari samajh me aayega, Allah ka 
hukam samajh me aaye ya na aaye, hame 
usi par amal karna he, aur agar Allah ke 
hukam se hat kar hame zahiri taur par 
agar nakami bhi nazar aati ho to bhi vo 
raasta nahi ikhtiyar karna chahiye, zahir 
me kamyabi hogi, lekin hakikat me 
naakami hogi, jis tarah insaan khud 
adhura he, isi tarah uski dekhi huvi chize 
aur uske tajrubaat bhi adhure he, isi tarah 
inke mutabik gujarne vali zindagi bhi 
adhuri hogi, jis tarah Allah ke ehkam 
kamil he isi tarah uske mutabik gujarne 
vali zindagi bhi kamil hog. 

5. Teen Zamane 

Ek vo zamana tha jab log kuch amal karte 
the aur use chupa lete the, phir vo zamana 
aaya ki amal karte the aur use bata dete 
the, aur aaj vo zamana he ki amal bhi nahi 
karte aur batate phirte he ki mera hgaj 


karne ka irada he, madrasa banane ka 

irada he, abhi zehano me soch hoti he aur 
pehle hi se mashur kar dete he, taaki log 
uska tazkira kare aur hamara nafs mota 
ho, ham nafs ko paalne me masgul he, aur 
nafs hame jahannam me dhakka dene me 
masgul he, hamara kya hoga. 


6. Ilm Aur Malumat Me Farg 

Ek martaba mufti shafi rh ne talba se 
puchha ilm kise kehte he kisi ne kaha 
janna, kisi ne kaha pehchanna, kisi ne 
kuch kisi ne kuch kaha hazrat khamosh 
rahe, talba ne arz kiya hazrat aap hi bata 
dijiye, hazrat ne farmaya ilm vo nur he 
jiske hasil hone ke baad amal kiye bagair 
chain nahi ata, kyu ke tamam khabre jo 
insaan ke dimag me to maujud he magar 
unpar amal nahi he, vo malumat 
kehlayegi, isliye shariyat ne ilme nafe 
maangne ka hukam diya he, Huzur=* 
duvae maangte the, aye Allah muje ilme 
nafe ata farma, ilme nafe vahi hota he jis 
par amal kiya jaye, aur agar sirf malumat 
ho to ye vabal ban jati he. 

7. AKal Ki Zakat 

Hazrat abu bakar*” farmate he nadano ki 
bato par bardasht insaan ki akal ki zakat 
huva karti he, padhe likhe akalmand logo 
ko chahiye ki chhoti chhoti bato ke upar 
dilo me rog na pal liya kare, dusre ki galti 
ko maaf kar dena aur taklif bardasht kar 
lena insaan ki akal ki zakat he, agar Allah 
ne akalmand banaya he to akal ki zakat bhi 
diya karo, magar aaj kal dekha jata he ki 
aadmi khud to chahta he ki mere bade 
bade kasuro ko maaf kar diya jaye, magar 
dusro ki chhoti chhoti galti ko bhi maaf 
karne ko tayyar nahi hota. 


8. Maut Ke Baad insaan Ke Paach 
Hisse 

Ulama ne likha he ki maut ke baad insaan 
ke paach hisse ban jate he, ek to ruh jis ko 
malekul maut lekar chala jata he, dusra 
insaan ka jisam jo kide kha jate he, tisre 
uska maal jo uske varis le jate he, chautha 
uski haddiya jinko mitti kha jati he, 
paachva uski nekiya jinko uske haqdar le 

jate he, isliye afsos he is insaan par ki 
gqayamat ke din nekiyo ke dher layega 
magar apni badehtiyati ki vajah se nekiya 
de bethega aur gunaho ke pahad sar par 
lene pad jayenge. 

9. Bure Logo Ki Nishani 

Hazrat Ibne Abbas*® se rivayat he 
Huzur== ne ek martaba irshad farmaya 
me tumhe vo shakhs na batau jo sabse 
jiyada bura ho, arz kiya gaya, aye Allah ke 
Nabi«“ zarur batlaiye irshad farmaya jo 
akhela khaye aur apne gulam ko mare, 
akhela khane ka matlab ye he ki miljul kar 
rehne ki adaat na ho aur apne haath niche 
valo par sakti karne vala ho, phir uske baad 
farmaya me tumhe ek shakhs batau jo is se 
bhi bura ho, arz kiya gaya, aye Allah ke 
Nabi“ vo bhi bata dijiye, irshad farmaya 
joaadmi logo se dushmanirakhe aur log us 
se dushmani rakhe, aisa aadmi us se bhi 
bura he, phir farmaya me tumhe ek shakhs 
batau jo is se bhi jiyada bura ho, arz kiya 
gaya, aye Allah ke Nabi vo bhi baat 

dijiye, irshad farmaya aisa bandh ki na us 
se neki ki ummid ho aur na uski burayi se 
logo ko aman ho, phir uske baad farmaya 
me tumhe ek aur aisa bandh baatu jo is se 
bhi jiyada bura ho, arz kiya gaya, aye Allah 
ke Nabi«* kaun he, farmaya ki jo kisi ki 
galti ko maaf na kare aur kisi bhi bande ki 
maajirat ko kubul na kare, ye mamla to 
parvardigar ne apne haath me rakha he, 
agar insaano ke bas me ye baat hoti to jite 
jagte bande ko jahannam me fek dete. 


10. Shaitan Ke Daav Se Bachne Ka 
Tarika 

Shaitan ke dav se bachne ke liye hamare 
pass sabse badi chiz Allah ka zikr he, Allah 
ka irshad he tarjuma beshag jo parhezgar 
aur muttaki log he jab shaitan ki ek jamaat 
unke upar hamla karne vali hoti he to vo 
Allah ko yaad karte he aur Allah unhe 
shaitan ke hathkando se mehfuz kar lete 
he, abraha ne jab apne lashkar ke saath 
baitullah par hamla karna chaha to Allah 
ne apne ghar ki hifazat ke liye ababilo ko 

bhej diya, unhone kankariya barsayi aur 
abraha ke pure lashkar ka bhusa bana kar 
rakh diya, bilkul isi tarah ye dil bhi Allah 
ka ghar he aye bande ye shaitan jab bhi 
abraha ban kar tere dil ke ghar par kabza 
karna chahe to tu la-ilaha illallah padha 
kar ye vo kankariya ban jayegi jo shaitan 
abraha ke lashkar ko barbaad kar ke rakh 
degi. 

11. Rehman Ka Basera 

Allah bhi heran hote honge, ki aye mere 
bande mene teri vajah se shaitan ko tere 
ghar yanijannat se nikal diya, kya tu meri 
vajah se shaitan ko mere ghar yani apne dil 
se nahi nikal sakta? Jab shaitan dil se nikal 
jayenga to phir usme rahman ka basera 
hoga. 

12. Azmaish Ko Khush Dili Se Kubul 
Kijye 

Allah farmate he ki ham har bande ko 
azmayenge taki khare khote ki pehchan ho 
jaye, hame chahiye ki ham Allah se maafi 


maangte rahe, ham kamjor he azmaish ke 

kabil nahi he, lekin agar kabhi Allah ki 
taraf se koi azmaish aa jaye to ghabrane ki 
zarurat nahi, parvardigar jo bojh sar par 
rakhta he to phir use uthane ki bhi taufik 
ata farma deta he, kisi ki himmat se jiyada 
us par bojh nahi dalta, kya ham kisi chhote 
se bachche ke sar par ekman ka bojh 
dalenge? Nahi dalenge, balki kisi bachche 
se vajan uthvana bhi ho to pehle ye 
dekhenge ki ye bachcha itna vajan utha 
bhi sakega ya nahi, jab ham jaise log bhi is 
baat ko dekhte he ki itna jiyada bojh 
bachche par dalna munasib nahi he, to 
Allah bhi himmat se jiyada bojh nahi dalte, 
balki sachchi baat ye he ki sar par bojh 
baad me dalte he aur use uthane ki 
himmat pehle de dete he, isliye agar koi 
azmaish aa bhi jaye to use khushdili se 
kubul kijiye, jame rahiye, ye imtihan pehle 
bhi huve aur aainda bhi hote rahenge. 

